NaiveNeuron/SloPal huggingface dataset:
Bugár, Béla, poslanec NR SR (2015-12-08):
Ďakujem za slovo. Pán kolega Galko, samozrejme, treba vidieť aj to, že je tu určitá snaha spájať aj ústavu s tým balíkom protiteroristických zákonov. Dobre viete aj vy, že to priamo nesúvisí. Súvisí to preto možno trošku, lebo naraz to bolo podané, ale ústava má riešiť dve veci: predĺžiť lehotu na zadržanie policajtom a, samozrejme, aj sudcom. A so sudcami aj my máme problémy. A musím vám povedať, že ja vám rozumiem, že nie sme povinní hlasovať. My nikdy sme nehlasovali podľa toho, či nás niekto nútil, alebo nie. Lebo, viete, naše krédo je, že nehlasovať len povedzme za populárne veci, ale aj za správne, aj keď to ostatní nepochopia. Tak to sme nehlasovali napríklad – pamätáte sa? – za vodu v ústave. Lebo si myslíme, že to, čo sa tam dostalo, nebolo korektné a niektorí kolegovia z opozície hlasovali, lebo bolo to populárne a populistické. Podľa nás to správne nebolo. Takže v toho hľadiska vám musím povedať, že v žiadnom prípade protiteroristický balíček podporiť nemienime, lebo si myslíme, že tie zákony sú zlé. Dokonca musím povedať, že idú aj proti ľudským právam. Obsahujú veci, ktoré tam vôbec nepatria, a nehovoriac o tom, že porušujú tú rovnováhu, teda sloboda a bezpečnosť. Takže tam obavy nemusíte mať. Ale zároveň vidíme aj určité skúsenosti vzhľadom na povedzme potrebu predĺžiť tú lehotu policajtom. A uvidíme, či prejde návrh povedzme pána kolegu Lipšica, alebo prejde náš návrh. Ak to prejde, potom na základe toho sa slobodne rozhodneme.
J. Šimko, poslanec: (2001-10-03):
I. Presperín, podpredseda NR SR: Ideme hlasovať. Hlasujte. (Hlasovanie.) Prítomných je 88 poslancov, za 46, proti 12, zdržalo sa 28, nehlasovali 2. Návrh bol schválený.
Gibalová, Monika, poslankyňa NR SR (2015-09-24):
Ďakujem pekne za slovo. Pani predsedajúca, vážení kolegovia, kolegyne, vážení páni ministri, dovoľte mi položiť tri interpelácie. Prvá interpelácia bude na pána ministra práce, sociálnych vecí a rodiny Jána Richtera: Vážený pán minister, v odpovedi na moju otázku v hodine otázok 12. 2. 2015 ste ma informovali, že ministerstvo práce, sociálnych vecí a rodiny plánuje kontinuálne pokračovať v podpore opatrovateľskej služby aj v programovacom období 2014 až 2020 z prostriedkov európskeho sociálneho fondu prostredníctvom operačného programu Ľudské zdroje, a to na území celej Slovenskej republiky. Zmienili ste sa aj o uskutočnených konzultáciách v Bruseli a začatých prácach na tomto projekte. Prosím, odpovedzte, v akom štádiu rozpracovania je príprava projektu, kedy bude vyhlásené vyzvanie na predĺženie žiadosti o pridelenie finančných prostriedkov pre tento národný projekt, v akom finančnom objeme a v akej dĺžke trvania. Moja nasledujúca interpelácia bude na pána ministra spravodlivosti Slovenskej republiky Tomáša Boreca: Vážený pán minister spravodlivosti Slovenskej republiky, v znení zákona č. 264/2014 Z. z. o poskytnutí jednorazového finančného príspevku vojnovým sirotám s poukazom na § 2 ods. 1 písm. a) a b) v spojení s § 4 ods. 1 až 3 sa priznáva oprávneným osobám na základe žiadosti jednorazový finančný príspevok. Uveďte, prosím, koľko príspevkov bolo vyplatených za obdobie od účinnosti tohto zákona a v akej výške. Uveďte, prosím, počty jednotlivých vyplatených príspevkov podľa § 4 ods. 1 až 3 jednotlivo. A moja posledná interpelácia je na ministra dopravy, výstavby a regionálneho rozvoja Slovenskej republiky pána Jána Počiatka. Vážený pán minister dopravy, výstavby a regionálneho rozvoja, v odpovedi na opakovanú interpeláciu vo veci odpredaja pozemkov vo vlastníctve štátu a v správe ŽSR, na ktorých sú v Poprade postavené garáže vo vlastníctve fyzických osôb, ste mi odpovedali, že proces prevodov vlastníctva pozemkov pod garážami v Poprade sa bude priebežne posudzovať. Zároveň ste ma ubezpečili, že máte osobný záujem, aby proces prevodov pozemkov v Poprade bol ukončený čo najrýchlejšie. Nakoľko uplynulo od vašej odpovede osem mesiacov, žiadam vás o tieto informácie: Koľko žiadostí ministerstvo eviduje, o ktorých súčasne rozhoduje? Koľko žiadostí aktuálne spracovávajú Železnice Slovenskej republiky? A žiadam vás o zverejnenie termínu ukončenia procesu prevodu pozemkov vo vlastníctve štátu v správe ŽSR, ktoré sa nachádzajú v katastrálnom území v Poprade. Ďakujem za pozornosť.
Suchánek, Alan, poslanec NR SR (2019-05-20):
Ďakujem za reakciu. Presne tak je to. Pokiaľ nebude zavedená osobná zodpovednosť, tak kvalita a funkčnosť ničoho na Slovensku sa nezlepší. Ukazuje sa to presne tak v tej verejnej správe aj v tom elektronickom zdravotníctve. A tak, ako som to ukázal na tom príklade, keď premiér Pellegrini bol tiež radšej osobne podať, podať svoje daňové priznanie, pretože elektronicky, napriek tomu, že to mal na starosti, že by mal byť digitálne zručný a že má určite na úrade vlády aj na úrade podpredsedu vlády personál, ktorý by to bol schopný alebo mal by byť schopný to, mu s tým pomôcť, tak nakoniec ide radšej na poštu a podáva to nie elektronicky. To svedčí o mnohom na Slovensku. Ďakujem.
P. Paška, predseda NR SR: (2007-12-11):
A teraz poprosím pána predsedu výboru pre pôdohospodárstvo, životné prostredie a ochranu prírody pána poslanca Jána Slabého, aby nás ako určený spoločný spravodajca informoval o výsledku prerokovania návrhu vo výboroch a o spoločnej správe. Máte slovo, pán spravodajca.
Laurenčík, Milan, podpredseda NR SR (2021-05-27):
Faktickú poznámku má pripravenú aj pán poslanec Marek Kotleba. Nech sa páči.
B. Bugár, podpredseda NR SR: (2004-06-25):
Päťminútová prestávka. Prosím pánov predsedov poslaneckých klubov, aby prišli sem a dohodneme sa ako ďalej. Nemá význam hrať tu presilovku, hlavne keď takú silu ani nemáme. (Päťminútová prestávka.) (Po prestávke.)
J. Počiatek, minister financií SR: (2009-06-16):
Dôvodom, prečo ten zákon prichádza takto, je aj ten, že sme sa dlho zaoberali touto problematikou a v podstate od januára sme sledovali najlepšiu aplikačnú prax iných krajín a vytvoriť takýto zákon nie je vôbec jednoduché a vôbec to legislatívne prostredie prenastaviť je veľmi zložitá vec. Preto nám už nezostal čas na normálne legislatívne konanie, a keď chceme mať túto preventívnu sadu noriem pripravenú, bolo nutné to urobiť takto. Ale keď máte nejaký problém aj s prevenciou, tak môžete pokojne zahlasovať proti tomuto skrátenému konaniu. Je to vaše právo. Ale potom budete niesť vy zodpovednosť v prípade, že by bolo niečo z toho potrebné aplikovať. V princípe tento zákon prináša najmä zvýšenú pripravenosť ministerstva financií, vlády, Národnej banky. Taktiež to ale prináša zvýšenie právnej istoty bánk a transparentnosti podmienok poskytovania pomoci v prípade, že by to bolo nevyhnutné, ako aj minimalizáciu právnych prekážok rýchleho postupu riešenia v čase krízy, keby niečo také nastalo. A čo sa týka vystúpenia pána guvernéra, určite veľmi rád vystúpi, pretože absolútne zdieľa tento môj názor a pripravovali sme tento návrh spoločne s Národnou bankou. Čiže asi toľko. Ďakujem.
Martvoň, Anton, poslanec NR SR (2014-10-21):
Teraz pristúpime k hlasovaniu o pozmeňujúcich a doplňujúcich návrhoch, ktoré odzneli v rozprave, teda o tom konkrétnom jednom. Pán predseda, dajte hlasovať o pozmeňujúcom a doplňujúcom návrhu pani poslankyne, Mezenskej.
Šeliga, Juraj, podpredseda NR SR (2021-01-29):
Ďakujem. Prezentujme sa, prosím, a hlasujme. (Hlasovanie.) Prítomných 118 poslancov, za 105, proti nikto, zdržalo sa 13, hlasovali všetci prítomní. Konštatujem, že sme sa uzniesli, ktoré výbory Národnej rady prerokujú tento návrh zákona. Ďakujem. Pristúpime ďalej k hlasovaniu o bode 35 programu, a to je prvé čítanie o návrhu skupiny poslancov na vydanie zákona, ktorým sa mení a dopĺňa zákon č. 8/2009 Z. z. o cestnej premávke. Je to tlač 383. Poprosím pána poslanca Kyselicu, ktorého navrhol a určil gestorský výbor pre obranu a bezpečnosť, aby hlasovanie uvádzal. Nech sa páči. (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 8/2009 Z. z. o cestnej premávke a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 383.)
Galko, Ľubomír, poslanec NR SR (2012-02-29):
Ďakujem pekne. Ja by som chcel povedať, že tento zákon, to nie je zákon pre starostov, ale zmenu platnej právnej úpravy žiadajú predovšetkým samotní občania. Je to pre občanov. Ide o zabezpečenie predovšetkým vstupu na turisticky zaujímavé miesta napr. Vihorlat, Sninský kameň, resp. na prístupové cesty napr. na Vyhnianske jazero. My vieme, že došlo k výraznému zníženiu početného stavu ozbrojených síl a došlo k redukcii výcviku profesionálnych vojakov na území vojenských obvodov. Len v posledných rokoch bolo práve na Záhorie vydané asi 14-tisíc povolení na vstup do vojenského obvodu Záhorie. A pri tomto počte veľmi ťažko efektívnym spôsobom zabezpečiť kontrolu vstupu osôb. Navyše ten zákon, ktorý je, neupravuje ani povinnosti týchto osôb, ktoré majú toto povolanie, a nemá ani sankcie. Navrhovaný zákon práve tento nedostatok odstraňuje, ustanovuje povinnosti, definuje priestupky a následne aj sankcie za porušenie povinností, odstraňuje subjektivizmus, pretože doteraz to funguje tak, že kto má pečiatku, tak ten má moc a občania nemajú možnosť sa v prípade zamietavého stanoviska nejakým spôsobom niekde odvolávať. Pripomínam, že Česká republika umožnila tento vstup už v roku 1998. Takisto je v novom zákone viacero možností získavania informácií o dočasnom zákaze vstupu na území vojenských obvodov či na webových stránkach ministerstva, takisto webových stránkach obcí, na vývesných tabuliach. To znamená, že naozaj zákon je ľudí. Budú tam umiestnené tabule vo vnútri vojenských obvodov, ktoré doplnené piktogramom a pruhovým označením. Miesta ako letiská, muničné sklady – tam bude trvalý zákaz vstupu a toto budú kontrolovať príslušníci Vojenskej polície a ukladať pokuty. Ja by som vás chcel poprosiť o podporu tomuto zákonu. Je to aj súčasť našej dohody bývalých štyroch koaličných strán.
Paška, Pavol, predseda NR SR (2014-05-13):
Pán poslanec Muránsky do rozpravy. Pán poslanec Viskupič.
P. Hrušovský, predseda NR SR: (2004-03-05):
I. Belohorská, poslankyňa: Ďakujem pekne, pán predseda. Možno som nehovorila dosť jasne, keď pani poslankyňa zapochybovala, že bolo to vystúpenie rozporuplné. Asi dostatočne neporozumela, že ja sa skutočne snažím tým ženám pomôcť, ale tým ženám pomôžem len vtedy, ak budem vedieť vždy do funkcie navrhnúť nie jednu, ale aspoň dve a aspoň také šikovné, ako je ten muž. Nechcem sa venovať diskusii na tému, o koľko miliónov rokov dlhšie tu budeme žiť, lebo by sme skončili v encyklopédiách, ktoré hovoria, že za 125 miliónov rokov tu budeme len ženy a budeme riadiť všetko. Ani nechcem sa vrátiť k tomu, že vy muži nás trestáte za Evu s jablkom, ale žijeme dnes v reálnej dobe a musíme riešiť problémy ženy matky, povedzme vdovy... Ako kde?...  Ženy vdovy, ktorá zostala so 4 deťmi a nevie, ako ďalej, je nezamestnaná a nemá toho, kto by jej pomohol či už s deťmi alebo kto by jej pomohol v ťažkej situácii. Takže možno z tejto strany sa poďakujem aj pánu ministrovi Palkovi za to, že vedel v prípadoch, keď išlo o násilné trestné činy na ženách zakročiť veľmi rázne, a dokonca až tak, že mužov, ktorí za to zodpovedali v polícii, vedel zbaviť ich miesta. Ja si myslím, že ten pohľad na ženu v spoločnosti má byť teda v celej šírke, nielen na ženu funkcionárku. Lebo tam budem súhlasiť, že to boli možno doby dávnominulé, ale na ženu a pomôcť naplniť jej poslanie, ženy matky a ...(Prerušenie vystúpenia časomierou.)
Šebej, František, poslanec NR SR (2012-05-09):
Ďakujem. Pán kolega Vážny, veď preto som hovoril, že vyčkajme, rozvážme, uvidíme, lebo tie pochybnosti firmy Roland Berger nie sú jediné. Preto som povedal, že nie hoďme projekt do koša, ale rozvážme si, že či je vôbec rozumný. Preto som hovoril týmto tónom, a nie, nevyliezol som rovno na barikády. K poznámke Juraja Drobu. Juraj, ty nevidíš, ja vidím, prizri sa bližšie. (Smiech.) Ďakujem.
Sulík, Richard, predseda NR SR (2011-09-13):
Pani poslankyňa, smiem sa vás spýtať, približne na koľko to odhadujete? (Smiech v sále.)
Laurenčík, Milan, podpredseda NR SR (2020-10-13):
Pán poslanec Jozef Šimko.
Paška, Pavol, predseda NR SR (2013-09-10):
Hlasujeme o návrhu nepokračovať v rokovaní o tomto vládnom návrhu zákona. (Hlasovanie.) 148 prítomných, 66 bolo za, 82 proti. Návrh sme neschválili.
Zmajkovičová, Renáta, podpredsedníčka NR SR (2013-05-15):
S faktickými poznámkami žiadni poslanci. Uzatváram možnosť prihlásiť sa s faktickou poznámkou. Ďalším vystupujúcim je pani poslankyňa Mezenská.
Dostál, Ondrej, poslanec NR SR (2024-02-15):
Podobne ako predrečník chcem oceniť tento aspekt vystúpenia pána poslanca Hajka, ktorý sa týka prihlásenia sa k vlastnej histórii, lebo našou históriou je aj nielen Veľká Morava a Cyril a Metod a potom dlho-dlho nič až vznik Slovenskej republiky v roku ´93, ale súčasťou našich dejín je Uhorsko, ktorého sme boli súčasťou a významnou súčasťou, aj habsburská monarchia, aj demokratické Československo prvej, prvej republiky a sú tam potom aj tie tienisté, tienisté obdobia totalitných, totalitných režimov, na ktoré nemôžeme byť hrdí, ale teda tiež sú súčasťou našej histórie. Ale k tej samotnej téme, ktorá sa týka, týka návrhu zákona, tak neviem, či budeme viac hrdí na svoju históriu, ak sa predĺži predkupné právo štátu na kultúrne pamiatky, skôr si myslím, že tam až taký priamy súvis, súvis nie je, aj keď opakujem, že budovanie tej historickej identity je dôležité. A súhlasím s pánom poslancom Hajkom aj v tom, že ten návrh je neškodný. Nevieme, či pomôže, teoreticky by mohol trochu pomôcť, ale keby bol ten návrh zákona schválený v tejto podobe, tak je to relatívne neškodné. No uvidíme, ako to bude v druhom čítaní, či ten návrh bude rovnako neškodný.
Danko, Andrej, predseda NR SR (2019-12-03):
Prosím, prezentujme sa a hlasujeme. (Hlasovanie.) Prítomných 141 poslancov, za 91, proti 12, zdržalo sa 37, nehlasoval 1. Konštatujem, že sme schválili návrh novely zákona č. 440/2015 Z. z. o športe. Pristúpime k hlasovaniu o návrhu vlády na skrátené legislatívne konanie o návrhu výboru pre nezlučiteľnosť funkcií na vydanie ústavného zákona, ktorým sa mení a dopĺňa ústavný zákon č. 357/2004 Z. z. o ochrane verejného záujmu pri výkone funkcií verejných funkcionárov (tlač 1819). Dávam slovo členovi ústavnoprávneho výboru poslancovi Jozefovi Ježíkovi, aby hlasovanie uviedol. (Hlasovanie o návrhu vlády na skrátené legislatívne konanie o návrhu Výboru Národnej rady Slovenskej republiky pre nezlučiteľnosť funkcií na vydanie ústavného zákona, ktorým sa mení a dopĺňa ústavný zákon č. 357/2004 Z. z. o ochrane verejného záujmu pri výkone funkcií verejných funkcionárov v znení neskorších predpisov , tlač 1819.)
Mezenská, Helena, poslankyňa NR SR (2012-10-30):
Tak ja rovnako oceňujem a chcem poďakovať kolegovi poslancovi pánovi Viskupičovi za tolerantný, bezútočný a veľkorysý prístup k prerokovávanej téme, k tak citlivej téme, akou nesporne zákon o registrovanom partnerstve je. Ja som za prirodzené vzory správania, ale za rovnako prirodzené považujem vypočutie menšinového názoru v atmosfére pochopenia, rešpektu, vzájomného uznania a pokoja. Ďakujem.
V. Mečiar, poslanec: (2005-05-11):
Pokiaľ ide o tieto otázky, prijímame ich v zmysle tom, že sme pripravení reagovať na rozvíjanie tých hodnôt, ktoré kresťanstvo predstavuje a ktoré v tomto dokumente zakotvené sú. Z hľadiska alternatív k tejto európskej zmluve bolo dnes povedané, prečo prijímať túto európsku Ústavnú zmluvu, nech je to tak, ako to je. Nuž ale, vážení, veď sami si šliapeme po jazyku. Európska Ústavná zmluva znamená, že zjednocuje tri zmluvy, ktoré sme prijali, zjednocuje podmienky prístupu, ktoré vyjednával kresťanský demokrat, a uzákoňuje ich v podobe Ústavnej zmluvy. Od 85 do 90 % sú texty totožné. Tých 10 % sú odlišné. Tak ako teraz povieme, že to, čo je dnes dané, neplatí. Že raz sme to prijali a druhýkrát to odmietame, lebo sa to inak volá? Veď je to ten istý rozsah práv! Kresťanský demokrat sedí v Európskej komisii, ktorý má garantovať, že tieto práva budú dodržané. To sú tie záväzky, ktoré on osobne dojednával, za ktoré hlasoval, sedel v tej komisii, ktorá pripravovala európsku Ústavnú zmluvu. Vtedy v tomto parlamente bolo ticho, nedostal žiadny pokyn, ako má postupovať. Dnes prijal poverenie, ktoré mu táto politická strana dala, vláda Slovenskej republiky, aby Slovensko zastupoval v zmysle tejto Ústavnej zmluvy. Má iné poverenie? Potom treba vyvodiť závery a nemal by tam byť. Takisto ja som hlasoval za predsedu tohto parlamentu preto, že som bol presvedčený, že podporuje európsku Ústavnú zmluvu. Aj s tým som mu dával hlas pred dvomi rokmi. A kde mám výsledok? (Ruch v sále.) Ja som to už raz hovoril, pán poslanec má taký mechanizmus, on sa zapne a potom sa musí vypnúť. Vydržte, tolerujte ho, on za to nemôže.
P. Hrušovský, predseda NR SR: (2005-05-10):
(Päťminútová prestávka.) (Po prestávke.)
Hrušovský, Pavol, podpredseda NR SR (2011-02-10):
Panie poslankyne, páni poslanci, chcem sa opýtať poslancov, či využili všetci, ktorí ho využiť chceli, svoje volebné právo a boli hlasovať. Pokiaľ nie, páni poslanci, dávam poslednú možnosť hlasovať za členov Rady a generálneho riaditeľa Rozhlasu a televízie Slovenska, v priebehu dvoch minút ukončím možnosť voliť. Panie poslankyne, páni poslanci, v tejto chvíli vyhlasujem voľbu za skončenú. A poprosím skrutátorov, aby zahájili sčítavanie hlasov. Zároveň poprosím pánov poslancov poslaneckého klubu... (Ruch v sále.) Páni poslanci Kresťanskodemokratického hnutia, pán poslanec Radošovský... (Hlasy v sále.) Nepočúvajú ma. Prosím pánov poslancov poslaneckého klubu KDH, aby sa dostavili na rokovanie poslaneckého klubu. Panie poslankyne, páni poslanci, pokračovať v rokovaní budeme o 18.00 hodine, skrutátori ma informovali, že toľko času budú potrebovať na zrátanie a vyhotovenie zápisnice o výsledku hlasovania. Prerušujem rokovanie do 18.00 hodiny. (Prestávka.) (Po prestávke.)
Bugár, Béla, podpredseda NR SR (2011-12-02):
Ako posledný v rozprave vystúpi pán poslanec Faič, nech sa páči.
Pollák, Peter, poslanec NR SR (2022-05-20):
Ďakujem pekne. Pán minister, ja sa dotknem tvojej rozpravy, počas ktorej si bol niekoľkokrát vyrušený štekajúcim nejakým neukojeným chlapcom. SaS od začiatku jej vzniku nikdy nič nedala ľuďom, absolútne nič. Z ich pôsobenia v parlamente nikdy nič nechcela dať ľuďom. Oni vnímajú ľudí, nízkopríjmových ľudí, chudobu ako ťuťmákov, a to isté urobili aj pri očkovacom bonuse. Iba si spomeňme na to, ako kritizovali návrh, keď sme podporovali vtedy dôchodcov, ktorí dostávali za očkovanie bonus k tomu, že by sa išli zaočkovať, dostali za to peniaze, tak oni kritizovali, oni jednoducho naozaj nechcú nič dať tým ľuďom. Teraz, keď prichádzame my s dvestoeurovým príspevkom na dieťa, oni radia ľuďom, aby šetrili tým, aby piekli koláče so zatvorenou rúrou, aby pomaly pili vodu z potoka, nie z vodovodu, aby, ja neviem, odšrobovali žiarovku. Oni jednoducho Slovákom nechcú dať. Naopak, Ukrajincom by dali. Ukrajincov chcú podporovať. Rozdiel medzi nami a vami je ten, že my podporujeme tých, ktorí to potrebujú. Áno, podporujeme aj Slovákov, aj Ukrajincov. Pre nás nie sú ľudia len čísla v Exceli. A ešte k tomu zrýchlenému procesu, stále je to tu vyčítané a bolo to vyčítané aj ministerkou spravodlivosti. Ona sa nemá čo ozývať, ona súdnu reformu alebo súdnu mapu pretlačila prílepkom. Ministerstvo spravodlivosti malo byť výkladnou skriňou legislatívy tohto parlamentu. Nie, súdna mapa, a to si povedzme na rovinu a nezatvárajme si pred tým oči, súdnu mapu pretlačila prílepkom, prílepkom k nejakému pozmeňováku k úplne inému zákonu. Tak, prosím vás, pozrite sa najprv do vašej kapusty a potom kritizujte nás. Áno, čím skôr prídeme s touto pomocou, tým skôr dostanú tí ľudia tie peniaze. Ale vy, vy jednoducho tie peniaze tým ... (Prerušenie vystúpenia časomerom.)
Hrušovský, Pavol, podpredseda NR SR (2011-02-08):
Ďakujem, pani poslankyňa. Otváram rozpravu o tomto bode programu. Chcem informovať, že písomne som nedostal prihlášky do rozpravy. Ústne sa do rozpravy prihlásila pani spoločná spravodajkyňa, pani poslankyňa Tkáčová, ktorej udeľujem slovo. Ešte predtým sa pýtam, či okrem nej sa chce niekto z prítomných pánov poslancov prihlásiť do rozpravy. Nie, preto vyhlasujem možnosť prihlásiť sa do rozpravy k tomuto bodu programu za skončenú. Nech sa páči, pani poslankyňa.
Kollár, Boris, predseda NR SR (2022-10-04):
Prosím, prezentujme sa a hlasujeme. (Hlasovanie.) Prítomných 145, za 145. Uvedený návrh sme schválili. Pristúpime k tretiemu čítaniu o návrhu zákona. Otváram rozpravu v rámci tretieho čítania. Hlási sa niekto z poslancov do rozpravy? Ak nie, vyhlasujem rozpravu za skončenú. Pristúpime k hlasovaniu o návrhu zákona ako o celku. Pán spoločný spravodajca, prosím, uveďte odporúčanie gestorského výboru.
Laššáková, Jana, podpredsedníčka NR SR (2012-08-01):
Pán poslanec Abrhan, nech sa páči, máte slovo.
Glváč, Martin, podpredseda NR SR (2018-03-13):
Pán poslanec Hrnko, poprosím vás.
Mihál, Jozef, poslanec NR SR (2012-08-07):
Ďakujem pekne za slovo. Ďakujem za vaše vystúpenie, pán minister, pretože bolo na pomerne veľkom rozsahu, tak budem naň reagovať vo svojom diskusnom príspevku v rozprave. Tu využijem len tých pár sekúnd na to, aby som pripomenul, keď hovoríte a obhajujete návrh tým, že ste ho poctivo prerokovali v rade solidarity so sociálnymi partnermi, že s tým dokonca živnostníci súhlasia, tak ak je, ak bolo všetko tak zodpovedne a dobre pripravené, tak sa teda pýtam, prečo nebol zákon vôbec zverejnený na portáli právnych predpisov, prečo sa k nemu nemohla vyjadriť verejnosť, prečo ste takýmto spôsobom, závažným spôsobom porušili legislatívne pravidlá vlády? Tak ako sa vyjadrili pripomienkujúce subjekty, napríklad ministerstvá, pripomienkové konanie pri tom všetkom trvalo len dva pracovné dni a pokiaľ ide o členov rady solidarity, ktorou sa oháňate a o ktorej hovoríte, že ako viete zjednocovať, tak výstup z rady solidarity ja vnímam tak, že v pripomienkovom konaní a na tripartite nesúhlasili s návrhom zákona ani Republiková únia zamestnávateľov, ani Asociácia zamestnávateľských zväzov a združení a dokonca s návrhom zákona nesúhlasilo ani KOZ, Konfederácia odborových zväzov. Nesúhlasil s tým nikto. Takže takto ste dokázali zjednotiť vašich sociálnych partnerov v postoji proti tomuto zákonu. (Potlesk.)
Danko, Andrej, predseda NR SR (2016-04-20):
Ďakujem. Pani podpredsedníčka Lucia Nicholsonová.
Antal, Peter, poslanec NR SR (2017-03-23):
Pán predsedajúci, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie výborom: ústavnoprávnemu výboru, výboru pre hospodárske záležitosti, výboru pre pôdohospodárstvo a životné prostredie a výboru pre verejnú správu a regionálny rozvoj. Ďalej aby za gestorský výbor určila hlasovaním Výbor Národnej rady pre pôdohospodárstvo a životné prostredie, aby predmetný návrh zákona výbory prerokovali do 5. mája 2017 a v gestorskom výbore do 9. mája 2017.
Figeľ, Ján, podpredseda NR SR (2015-10-06):
Ďakujem pekne. Dávam teraz slovo spravodajcovi, ktorý sa už ukázal, za hospodársky výbor, za navrhnutý gestorský výbor pre hospodárske záležitosti pánovi Jozefovi Mikušovi.
Kollár, Boris, predseda NR SR (2022-09-27):
Prosím, prezentujme sa a hlasujeme. (Hlasovanie.) Prítomných 144 poslancov, za 51, proti 37, zdržalo sa 54, nehlasovali 2. Uvedený návrh sme neschválili.
Ďuriš Nicholsonová, Lucia, podpredsedníčka NR SR (2017-10-10):
Ďakujem pekne, pani spravodajkyňa. Poprosím vás, aby ste zaujali miesto určené pre spravodajcu. Otváram týmto všeobecnú rozpravu. Písomne sa neprihlásil nikto. Otváram možnosť prihlásiť sa ústne. Končím možnosť prihlásiť sa do rozpravy. Do rozpravy sa neprihlásil nikto. Týmto ju považujeme za skončenú. Chcem sa predsa len opýtať pána navrhovateľa a pána ministra. Nie, nie je tomu tak. Pani spravodajkyňa? A hlasujeme zajtra o jedenástej. Dobre. Veľmi pekne ďakujem. Prerušujem rokovanie o tomto bode programu. No, ďalším bodom programu je druhé čítanie o vládnom návrhu zákona, ktorým sa mení a dopĺňa zákon č. 186/2009 Z. z. o finančnom sprostredkovaní a finančnom poradenstve a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 39/2015 Z. z. o poisťovníctve a o zmene a doplnení niektorých zákonov v znení neskorších predpisov . Vládny návrh zákona je uverejnený ako tlač 657, spoločná správa výborov 657a. Opäť, pán minister financií, nech sa páči.
Hort, Milan, podpredseda NR SR (2010-12-01):
Pán poslanec Matovič, skúste aj vy sa prihlásiť skôr, aby sme to nezdržiavali. Nech sa páči.
Hrušovský, Pavol, podpredseda NR SR (2010-12-02):
Hlasujeme. (Hlasovanie.) 147 prítomných, 79 za, 61 proti, 7 sa zdržalo. Národná rada Slovenskej republiky vládny návrh zákona, ktorým sa mení a dopĺňa zákon o zdravotnom poistení schválila. Poprosím teraz pána poslanca Mikuša, aby z poverenia výboru pre hospodárstvo, výstavbu a dopravu predložil Národnej rade návrhy hlasovaní k prerokovávanému vládnemu návrhu zákona, ktorým sa mení a dopĺňa zákon 170/2001 o núdzových zásobách ropy a ropných výrobkov. Nech sa páči, pán poslanec, prosím o návrhy. (Hlasovanie o vládnom návrhu zákona, ktorým sa mení a dopĺňa zákon č. 170/2001 Z.z. o núdzových zásobách ropy a ropných výrobkov a o riešení stavu ropnej núdze v znení neskorších predpisov a o doplnení zákona Národnej rady Slovenskej republiky č. 82/1994 Z.z. o štátnych hmotných rezervách v znení neskorších predpisov , tlač 125.)
Laurenčík, Milan, podpredseda NR SR (2020-05-14):
Pán premiér, môžete reagovať.
Jarjabek, Dušan, poslanec NR SR (2017-09-14):
Ďakujem veľmi pekne aj za tieto faktické poznámky, ale, páni, azda uznáte aj vy, že toto sú naozaj tak subjektívne veci, o ktorých hovoríte. Áno, áno, áno (reakcie z pléna), preto, ale ja si cez to všetko myslím, samozrejme, aj my, hej, jasné, jasné, ale ja si cez to všetko aj tak myslím, že tieto dve osobnosti sú, skutočne patria k najviac rešpektovaným osobám v rámci súčasnej spoločnosti a v rámci súčasného, no nazvem to tak škaredo, aj rozbitého politického spektra. Lebo aj, aj pán Dostál a iní poslanci, s ktorými za normálnych okolností by si asi nerozumel, sa dnes na istých veciach zhodnú, hej. Takže ako, hovorím nehľadajme v tejto chvíli to, čo nás rozdeľuje, ale hľadajme to, čo by nás eventuálne mohlo aj spojiť. A ešte raz hovorím, tieto štátne ceny, ak prejdú, veď to je taká malá slovenská nobelovka, hej. Pre každého, pre každého, kto teda, preto je aj tá, aj tá suma taká, ako tam v tejto chvíli je a naozaj ide o to, že tá ekonomická situácia je taká, že tá spoločnosť tieto veci už prijme. Keby sme o tom hovorili pred tými 10 rokmi v čase krízy, no tak by asi tá spoločnosť sa nám skutočne vysmiala, a právom, že hovoríme o takýchto veciach v súvislosti s peniazmi, keď tá spoločnosť naozaj bojuje o prežitie. Takže áno, je to, je to skutočne aj v tom, že tá, tá spoločenská situácia je dnes taká, aká je a je, je absolútne iná ako bola pred 10 rokmi a dúfam, že taká aj dlho zostane.
A. Záborská, poslankyňa: (2003-01-14):
Ja si cením, ale na druhej strane vidím aj riziká, ktoré tento zákon v tej podobe, ako je predložený na stôl, môže priniesť. Musím povedať, že si cením snahu a ochotu pána ministra ďalej diskutovať o prípadných pozmeňujúcich alebo doplňujúcich návrhoch a myslím si, že tak poslanci poslaneckého klubu KDH, ako aj Výbor Národnej rady pre zdravotníctvo, ktorého som predsedníčkou, budú do druhého čítania tieto návrhy podávať. Ja sa neobávam prijatia tohto zákona a možno to bude jeden z prvých zákonov, kde sa stane to, po čom všetci voláme, že to bude spoločná práca vlády a poslancov Národnej rady a nebude to len otrocké prijatie zákona, ktorý nám predloží vláda. Ďakujem pekne. (Potlesk.)
J. Burian, poslanec: (2006-08-04):
„Národná rada Slovenskej republiky podľa čl. 86 písm. f) Ústavy Slovenskej republiky prerokovala Programové vyhlásenie vlády Slovenskej republiky so žiadosťou o vyslovenie dôvery vláde, ktoré vláda predložila podľa č. 113 Ústavy Slovenskej republiky A. schvaľuje Programové vyhlásenie vlády Slovenskej republiky, B. vyslovuje dôveru vláde Slovenskej republiky.“ Pán predseda, dajte hlasovať.
Danko, Andrej, podpredseda NR SR (2024-02-27):
Poslanec Jakab.
Horecký, Ján, poslanec NR SR (2024-02-08):
Ďakujem za slovo. Pán poslanec Gašpar, súhlasím, že posledná hodina je typická pre celý priebeh pretláčania Trestného zákona. Vládny návrh podaný s chybami, dve následné, dva následné pozmeňujúce návrhy z vašej strany a to všetko namiesto odbornej práce v riadnom legislatívnom procese s medzirezortným pripomienkovacím konaním v dostatočnom časovom rozsahu so všetkými zúčastnenými stranami... (Prerušenie vystúpenia predsedajúcim.)
Bugár, Béla, podpredseda NR SR (2017-10-12):
Nech sa páči, hlasujme o všetkých bodoch zo spoločnej správy. (Hlasovanie.) Prítomných 139, za 135, 4 sa zdržali. Návrh sme schválili, ďakujem ešte raz. Nech sa páči.
Šutaj Eštok, Matúš, minister vnútra SR (2023-11-23):
Že sa prihlásim do rozpravy teda teraz?
P. Paška, predseda NR SR: (2009-10-22):
Vyhlasujem rozpravu za skončenú a budeme hlasovať. Upozorňujem, že na prelomenie veta je potrebná nadpolovičná väčšina všetkých poslancov Národnej rady.
Pellegrini, Peter, predseda NR SR (2024-02-13):
Na vaše vystúpenie evidujem desať faktických poznámok. Pán poslanec Sulík ako prvý.
M. Hort, podpredseda NR SR: (2007-10-17):
A, pani poslankyňa, máte slovo.
Hraško, Igor, poslanec NR SR (2015-06-16):
Ďakujem pekne za slovo, pán predseda. Kolega Hlina, si presne pomenoval niektoré veci, ktoré vždy sú nejakým spôsobom zaujímavo sporné alebo vnášajú určitý druh podozrenia, či zámysel predkladateľa je poctivý, alebo skôr nie. Zaujalo ma to rozdelenie pozemkov, lebo naozaj, keby človek rozmýšľal špekulantsky, tak to presne spraví tak, ako si popísal vo svojom príklade. Na jednej strane, kde má povedzme aj bydlisko, nechá si možno 300 m2, ale ďalších 10 ha bude mať na druhej strane scelených pozemkov, ktoré mu pretne diaľnica. No nič lepšie sa mu stať nemôže, ako keď niekto vykúpi od neho celý pozemok, pretože sa k nemu nedostane. A tuná, v tomto návrhu zákona je to naozaj cizelované tak, že splní túto podmienkou nedostupnosti. Čo sa týka vyvlastňovania kultúrnych pamiatok, tomuto bodu rozumiem, pretože aj nedávno som bol na pamiatkovom úrade overovať si niektoré skutočnosti a zistil som, že máme niekoľko desiatok kultúrnych pamiatok, ktoré sú, žiaľ, v zahraničných rukách, ale žiaľ, nič sa s nimi nedeje. To znamená, že nevieme ani prinútiť, alebo primäť proste vlastníkov, aby tú nehnuteľnosť buď predali, alebo odstúpili, alebo nejakým spôsobom proste previedli na niekoho iného, ale nemajú záujem sa o ňu starať. Proste len ju majú a tá pamiatka chátra. Takže v tomto by som to vedel aj pochopiť. Ale koniec koncov je tu otázka, čo sa týka vyvlastňovania, aj toho, že či naozaj NDS-ka ako zástupca ministerstva dopravy môže vykupovať len pozemky, alebo teda vyvlastňovať len pod cestami a diaľnicami, alebo prípadne môže vykupovať aj iné pozemky, ktoré nie sú a nemajú nič spoločné s rýchlostnými cestami a diaľnicami?
Hort, Milan, podpredseda NR SR (2010-09-07):
Ďakujem. Pán spravodajca, chcete reagovať? Nech sa páči.
P. Paška, predseda NR SR: (2009-04-29):
(Hlasovanie.) 121 prítomných, 74 za, 5 proti, 42 sa zdržalo. Tento návrh sme schválili.
Pčolinský, Peter, podpredseda NR SR (2023-03-23):
Ďakujem. Táto časť skončila, ďakujem pani ministerka. Teraz budeme pokračovať ďalšími bodmi. Písomné odpovede na interpelácie a interpelácie. Otváram teda bod písomné odpovede členov vlády Slovenskej republiky na interpelácie poslancov Národnej rady Slovenskej republiky písomne podané do 28. februára 2023 , tlač 1340. Z dôvodu prehľadnosti prosím poslancov, aby pri svojom vystúpení uviedli číslo, pod ktorým sa odpoveď člena vlády v tlači č. 1340 nachádza a v prípade nespokojnosti s odpoveďou uviesť, či žiadajú, aby Národná rada hlasovala o ich nespokojnosti s odpoveďou. Teraz otváram rozpravu. Do rozpravy som dostal 2 písomne prihlásených poslancov. Prvý je pán poslanec Boris Susko, druhý je pán poslanec Richard Takáč. Pán poslanec Šeliga sa tvári, že sa chce prihlásiť potom ústne, či? Dobre. Teraz dávam slovo poslancovi Borisovi Suskovi, nech sa páči, pán poslanec, 20 minút slovenských k dispozícii.
Žiga, Peter, podpredseda NR SR (2024-06-12):
Prezentujme sa a hlasujme. (Hlasovanie.) 140 prítomných, 78 za, 61 sa zdržalo, 1 nehlasoval. Návrh sme schválili.
Kučera, Karol, poslanec NR SR (2023-02-08):
Ďakujem pekne, pán kolega, za vystúpenie korektné, konštruktívne. Ja by som začal tým, lebo viacero otázok si sa dotkol, a keď to stihnem v tej faktickej, keď to nestihnem, tak možnože by som ešte vystúpil, ale v zásade, čo sa týka tej časovej dotácie, vidíme, že tie krajiny od toho, od toho 2008 roku, ostatné krajiny nám naozaj ušli v tomto. Poviem len príklad, samozrejme, Maďarska, ktorý je na tom možno jedna z najlepších krajín, čo sa týka tohto, že tam celková, ten rámcový učebný plán má 30 % až tej časovej dotácie na oblasť zdravie a pohyb a u nás je to 11 %. Takže a naozaj sme na chvoste, to je jedna vec. Viacerí, viacerí kolegovia sa opýtali práve, si myslím, že trošičku je tu mi... tak možnože ste pomýlení v tom, že naozaj to pedagogické majstrovstvo, jak ste to pomenovali, tak my do toho absolútne, samozrejme, nezasahujeme. Čiže rovnako musí byť ten pedagóg majster vo svojom obore, ale tým, že má za sebou ešte nejakú kariéru, by som ju nazval, a rovnaký je majster a rovnakú prax, vlastne prechádza rovnakou praxou v tom vzdelávacom procese v školách, tak tým, že si nesie so sebou tú jak keby skúsenosť nejakú a tú prácu vlastne, tak mu dávame získať tú atestáciu prvého stupňa alebo teda druhého stupňa. A na to musí mať kvalifikačné predpoklady. Čiže to nemôže byť, to musí byť úplne rovnaký pedagogický zamestnanec ako, ako ten bez tej kariéry za sebou. Čiže to je asi tak všetko, čo som chcel k tomu, ani viac nestihnem.
Paška, Pavol, predseda NR SR (2012-06-21):
S faktickými poznámkami – pani poslankyňa Gabániová, pán poslanec Sulík, pani poslankyňa Mezenská, pán poslanec Viskupič, Hlina, Duchoň, Osuský, Mičovský, Mihál. Ukážte mi, technici, ešte kto tam je. Končím možnosť, každopádne, sa prihlásiť. Takže pôjdeme zaradom. Pani poslankyňa Gabániová.
Kollár, Boris, predseda NR SR (2022-06-16):
Prosím, prezentujme sa a hlasujeme. (Hlasovanie.) Prítomných 137 poslancov, za 88, proti 14, zdržalo sa 32, nehlasovali 3. Uvedený návrh sme schválili.
Danko, Andrej, podpredseda NR SR (2024-09-26):
Pán poslanec Viskupič.
Laurenčík, Milan, podpredseda NR SR (2020-11-25):
Toto bolo posledné vystúpenie v rámci rozpravy, ktorú týmto vyhlasujem za skončenú. A pýtam sa, či sa chce k rozprave vyjadriť pán navrhovateľ. Nech sa páči.
Blanár, Juraj, podpredseda NR SR (2022-09-22):
Páni poslanci, vidím, že je šesť faktických poznámok. Ale musím sa spýtať, pani Pleštinská sa nenachádza v rokovacej sále, a napriek tomu je prihlásená faktickou poznámkou. Takže si to neviem vysvetliť, že či niekto použil jej kartu alebo niečo podobné. Spýtam sa potom technikov. V každom prípade vypadáva zo zoznamu a máme len päť faktických poznámok tým pádom. Pán poslanec Čepček ako prvý.
Hrušovský, Pavol, predseda NR SR (2012-02-03):
Nech sa páči, pán poslanec Mamojka ako posledný.
Ľ. Kaník, minister práce, sociálnych vecí a rodiny SR: (2003-09-23):
Účelom vládneho návrhu zákona je riešiť výkon štátnej správy v oblasti sociálnych vecí, rodiny a služieb zamestnanosti po zlúčení okresných úradov s Národným úradom práce, najmä určiť právne rámce orgánov štátnej správy a ich činnosti, zjednodušiť administratívu, skvalitniť výkon poskytovania služieb v uvedených oblastiach, čím sa spružní aj trh práce a zefektívni a sprehľadní využitie verejných prostriedkov. Predložený návrh zákona upravuje zriadenie, postavenie a pôsobnosť orgánov štátnej správy v oblasti sociálnych vecí a rodiny, ako aj v oblasti služieb zamestnanosti, a to v rámci reformy inštitúcií sociálneho systému a trhu práce. Ministerstvu ako ústrednému orgánu štátnej správy sa rozširuje riadiaca a vecná pôsobnosť a ustanovuje sa aj časť kompetencií, ktoré v súčasnosti vykonáva ministerstvo ako orgán zabezpečujúci politiku trhu práce podľa zákona Národnej rady Slovenskej republiky č. 387/1996 Z. z. o zamestnanosti v znení neskorších predpisov. Navrhovanými kompetenciami ministerstva sa predpokladá zvýšenie zodpovednosti za riadenie finančných procesov, ako aj zodpovednosť za výkon orgánov štátnej správy. Navrhuje sa zákonom zriadiť Ústredie sociálnych vecí a služieb zamestnanosti Slovenskej republiky ako rozpočtovú organizáciu finančne zapojenú na rozpočet ministerstva. Ústredie bude plniť úlohy podľa osobitných predpisov, ako aj ďalšie úlohy spojené s riadiacou a organizačnou pôsobnosťou. Rovnako sa navrhuje zákonom zriadiť územné úrady sociálnych vecí a služieb zamestnanosti s miestnou pôsobnosťou pre územný obvod jedného okresu alebo viacerých okresov v rámci územného obvodu kraja. Zlúčením verejnoprávnej inštitúcie Národného úradu práce s okresnými úradmi sociálnych vecí v prechodných ustanoveniach sa navrhuje riešiť nielen prechod majetku, ale aj prechod práv a povinností z pracovnoprávnych vzťahov zamestnancov vykonávajúcich verejnú službu aj prechod práv a povinností zo štátnozamestnaneckého pomeru štátnych zamestnancov služobných úradov, ktorými sú krajské úrady a okresné úrady. V súvislosti s predkladanou právnou úpravou v nadväznosti na zriadenie orgánov štátnej správy sa navrhuje ďalšími článkami zmeniť a doplniť ďalšie zákony. Ďakujem za pozornosť, to je všetko.
Mičovský, Ján, poslanec NR SR (2021-09-17):
Dobrý deň. Ďakujem za slovo, vážený pán podpredseda. Vážený pán predseda výboru, vážená pani spravodajkyňa, pani poslankyne, páni poslanci, dovolím si zareagovať na tento návrh s tým, že ho vítam. Je to dobrý návrh, ktorý je veľmi stručný a je za ním skrytá pomerne veľmi dôležitá oblasť toho, aby sme naším farmárom ozaj reálne pomohli v činnosti, ktorá je dnes pre nich veľmi zaťažujúca, ak teda sledujeme to, že chceme vyprodukovať vlastné domáce potraviny, kvalitné, tak, aby spĺňali všetky štandardy, tak musíme myslieť na výrobcu tak, aby sme mu jeho život uľahčili. Dneska situácia je taká, že chovateľ dobytka alebo aj chovateľ zveri na farme má naozaj veľké náklady s prepravou svojich zvierat na vzdialené bitúnky. Musí platiť dopravu, musí platiť prácu toho bitúnku, ktorý mnohokrát je teda zaťažený veľkou administratívou. A sú to veci, ktoré jednoznačne mu sťažujú život. Takže tento návrh, ktorý smeruje k tomu, aby farmár, chovateľ mohol samé svoje zvieratá vychované doma aj poraziť a spracovať, je správny. Samozrejme, vždycky ten diablik je skrytý v detailoch a je veľmi dôležité, aby potom následne vykonávací predpis ministerstva, na ktorý sa tento návrh odvoláva, bol takým veľmi dobre vyváženým na jednej strane s tým, aby zjednodušil administratívne, technické, technologické a hygienické požiadavky na takúto činnosť. A na druhej strane, aby tá hygiena, štandard hygienický a spracovateľský bol zabezpečený. No a vyváženosť bude veľmi dôležitá a verím, že ministerstvo ju nájde, pretože tento návrh si to zaslúži. Mal som ešte na mysli aj vyhlášku, ktorú, myslím, pán predkladateľ, nie je teda súčasťou tohto legislatívneho návrhu, ale ja som ju mal možnosť vidieť. Bola dobre spracovaná vyhláška, ktorá by mala následne byť pripojená k tomuto návrhu. Je veľmi podrobná. Tam akurát som mal taký maličký pocit, že bude možno otázka, ako zabezpečiť to zabitie zvieraťa tak, aby, myslím, že sa tam hovorí o tom, aby nezvratným spôsobom bol poškodený mozog. Je potrebné, možno by najbližšie k tomu mali poľovníci, otázka je teda, kto to bude vykonávať. Je potrebné možno v zákone o zbraniach a strelive urobiť potom aspoň pod čiarou nejaký doplnok, ktorý bude hovoriť o tom, že takúto činnosť môže v súvislosti s výkonom zamestnania vykonávať osoba, ktorá je na to nejakým spôsobom spôsobilá. Ale to je detail, ktorý sa určite vyrieši, takže ešte raz, oceňujem a verím, že tento návrh prispeje naozaj k tomu tak, ako to predkladateľ pomenoval, k zvýšeniu potravinovej bezpečnosti Slovenska a k zvýšeniu kvality potravín, ktoré máme denne na stole. Ďakujem. Skončil som.
Sulík, Richard, predseda NR SR (2010-11-04):
Ďakujem pekne. Vidím, že na faktické poznámky sa zišli labužníci. Pán Glváč je ďalší v rozprave, ja som myslel z obidvoch strán, páni kľud, to. Vy ste telefonovali, nič som vám nepovedal. (Hlasy a smiech v pléne.) No dobre. Pán Glváč je ďalší v rozprave. Nenachádza sa tu. Pýtam sa, kto sa chce prihlásiť do rozpravy ústne? Štyria. No čo teraz? Páni, tak skúste, prosím vás pekne. Tak Ondruš, Číž, Kubovič, Matovič. Nie pán Kubovič, nerobte to, prosím vás pekne. Poprosím nastaviť poradie. Ondruš, Číž, Kubovič, Matovič. Uzatváram možnosť prihlásiť sa do rozpravy ústne. O slovo požiadal podľa § 28 podpredseda Národnej rady Milan Hort, ktorý predbieha rečníkov v poradí a nech sa páči.
Kotleba, Marek, poslanec NR SR (2021-07-23):
Ďakujem za slovo. Tak, Rasťo, dobre si povedal, že je to iba experiment, lebo ten experiment vlastne stále prebieha na tých ľuďoch, ktorí sa zaočkujú, a tie dáta potom následne budú hodnotiť a tak ďalej. Ale zaujímavé najviac na tom je, že v tomto experimente najlepšie dvaja veľmi seriózni ľudia ako Mikas a Krčméry, vlastne oni o tom očkovaní vedia viacej, lebo sú odborníci, ako sám výrobca. Výrobca, ktorý povedal, že nevie, čo to spôsobí do budúcnosti, tak oni povedia, že to je úplne v poriadku. Tak oni lepšie, oni vedia lepšie ako sám výrobca, to je mimoriadne zaujímavé. A ďalšia vec, veď tá korona, prosím vás, veď to je už horšie ako teleshoping. Ráno si zapne niekto televízor cez tieto mienkotvorné médiá a hneď ako prvé je korona, mŕtvi, očkovanie, dookola, dookola. V celodenných správach to ide, večer to ide v správach, veď vy ste úplne tých ľudí týmto, touto reklamou na koronu, na COVID a na očkovanie, tak v týchto ľuďoch ste vzbudili to, že v tom začínajú mať čím ďalej, tým väčší odpor. Ďakujem pekne.
A. Belousovová, podpredsedníčka NR SR: (2008-05-15):
Pán poslanec, chcete položiť doplňujúcu otázku? Pardon, pani poslankyňa. Áno? Nech sa páči.
Ďuriš Nicholsonová, Lucia, podpredsedníčka NR SR (2019-06-21):
Pán Hrnko, chcete v rámci rozpravy alebo záverečné slovo? Dobre, takže týmto vyhlasujem rozpravu za skončenú a, samozrejme, máte možnosť vystúpiť teraz v rámci záverečného slova ako navrhovateľ. Nech sa páči.
Šeliga, Juraj, podpredseda NR SR (2021-05-03):
Pán poslanec Tomáš, nech sa páči, s reakciou na faktické poznámky.
Matovič, Igor, poslanec NR SR (2011-07-13):
Dobre, idem k veci. Takže vzhľadom na to, že nie som v tejto téme odborník a podľa rokovacieho poriadku vystupujúci má rozprávať k veci, tak vám v podstate dávam na výber, či vám budem čítať návrh zákona, či vám budem čítať dôvodovú správu alebo či vám budem čítať výstup z pripomienkového konania. Každopádne tak ako v stredoveku sa dávalo tridsať rán bičom verejne, tak som vám takýmto spôsobom sa rozhodol dať za to vaše posunutie poslaneckých návrhov zákonov na september tridsať rán bičom. (Potlesk.)
Kadúc, Miroslav, poslanec NR SR (2013-12-18):
Nebolo to v rozprave, bol to procedurálny návrh k tomu, aby sa prerušila schôdza, dokým tu nebudú vládni poslanci. To bol môj návrh.
Kollár, Boris, predseda NR SR (2022-06-22):
Otváram rozpravu v rámci tretieho čítania . Hlási sa niekto do rozpravy? Ak nie, vyhlasujem rozpravu za skončenú. Budeme hlasovať o vrátenom zákone ako celku. Pán spravodajca, prosím, uveďte odporúčanie gestorského výboru.
Klus, Martin, podpredseda NR SR (2019-10-23):
Ďakujem. S reakciou na faktické poznámky, pán poslanec Sopko.
A. Belousovová, podpredsedníčka NR SR: (2007-09-13):
Pán poslanec Szigeti, máte slovo, nech sa páči.
Šeliga, Juraj, podpredseda NR SR (2020-04-24):
Pán poslanec Dostál, nech sa páči.
Poliačik, Martin, poslanec NR SR (2012-12-17):
Ďakujem veľmi pekne. No, musím s radosťou teda poznamenať, že ma, že ma teší tento návrh zákona, pani ministerka. Je to, je to veľmi podľa mňa efektívny spôsob, ako, ako nakladať s existenciou tzv. crazy shopov na Slovensku. Je to taktiež prvá lastovička toho, že drogová politika na Slovensku sa mení z toho tvrdého law enforcement modelu, to znamená za každú cenu trestať, na efektívnejší hard medaction model, to znamená, nebudeme zbytočne kriminalizovať tú scénu, ale, naopak, si nechávame flexibilitu na to, aby sme látky, ktoré nám v podstate v dnešnej dobe pribúdajú z týždňa na týždeň, pretože ony veľmi rýchlo mutujú tie, tie chemikálie a tí, tí ľudia sú mimoriadne vynaliezaví, tak budeme mať nejakú podzákonnú normu, ktorá namiesto toho, aby, aby niekam posielala proste kukláčov a zásahové jednotky, tak bude efektívne brániť tomu, aby sa s týmito látkami neobchodovalo. Ja osobne považujem crazy shopy za mimoriadne nebezpečné miesta už len svojou, svojou neúprimnosťou, ale aj chemikálie, ktoré sú takýmto spôsobom dostávané medzi ľudí, sú naozaj jedny z najnebezpečnejších na trhu a majú na svedomí niekoľko naozaj zničených životov a zdravie niekoľkých ľudí. Preto si myslím, že na rozdiel od iných krajín, ktoré sa nasilu snažia aj v prípade crazy shopov, aj v prípade podobných internetových obchodov tlačiť tie zoznamy a, a nejakým spôsobom rozširovať klasifikáciu omamných látok tak, ako ich poznáme, a tým pádom to postihovať zákonom, tak považujem toto riešenie za oveľa lepšie, pretože jednak je flexibilnejšie, jednak nekriminalizuje ani užívateľov, ani, ani ľudí v tomto prostredí. To znamená, že sa zameriava na to, na čo by sa štát zameriavať mal, účinnú prevenciu toho, aby sa tieto látky dostávali medzi ľudí, a jednak je, ako som povedal, známkou toho, že drogová politika na Slovensku by sa snáď mohla konečne začať hýbať, začať hýbať viac európskym alebo, alebo viac tým harm reduction smerom. To znamená, mali by sme sa začať správať k ľuďom v prostredí drogovej scény, zvlášť k užívateľom, ako k ľuďom, ktorí skôr potrebujú pomôcť, než by potrebovali trest. Preto tento zákon vítam a rád ho podporím. Ďakujem.
Ďuriš Nicholsonová, Lucia, podpredsedníčka NR SR (2016-10-19):
Ďakujem veľmi pekne. Pán predsedajúci, zároveň sa vám chcem veľmi pekne poďakovať, že ste kolegiálne za mňa zobrali tých pár minút, ďakujem, vážim si to, aby som mohla vystúpiť. (Prerušenie vystúpenia predsedajúcim.)
Kočiš, Eduard, poslanec NR SR (2022-06-23):
Veľmi pekne ďakujem za slovo, pán predsedajúci. Vážený pán kolega Radovan Citrus Kazda, vy ste taký poľnohospodár, ako ja kozmonaut. Toľko viete o poľnohospodárstve, o výrobe potravín, ako ja o kozmických letoch. A to naozaj neurážam túto veľmi zaujímavú a špecifickú vedu. Na začiatku vašej trápnej a úbohej rozpravy ste spomínal národný socializmus. Pokiaľ ja viem, tak národný socializmus spomína tento váš polovičný blázon na ministerstve financií, ktorý má obdiv k takýmto ideológiám, pokiaľ viem nikto z tej našej prednej lavice z ľavej strany, ako ste sa vyjadril, nikdy takéto veci neprezentoval a ani prezentovať nebude. Čiže opäť ste uletel, opäť ste spadol a veľmi ťažko sa z tohto vášho šoku spamätávate. Tvrdíte, že podľa vás tento zákon bude pôsobiť úplne katastrofálne v rámci distribúcie potravín. Pán kolega Citrus Kazda, všetky vaše zákony, ktoré ste prijali v rámci zlepšenia kvality zásobovania, potravinovej sebestačnosti, pôsobia katastrofálne, nie tento zákon. Vy si naozaj myslíte, že zastropovanie marží na úrovni 40 % bude mať nejaký katastrofický dopad na obchodné reťazce? Práve naopak, priemerná slovenská domácnosť dve tretiny svojho príjmu vydá na potraviny. A vy im teraz chcete povedať, že vlastne keď budú platiť menej, vydajú na tieto potraviny ešte viac? To vy ste sa s kým zrazil? S koňom či s kravou nejakou vonku na chodbe? Absolútne bludy, absolútne diletantstvo, ja viem, že z poslaneckého platu a v bratislavskom prostredí sa vám takéto veci veľmi krásne rozprávajú, ale skúste sa vžiť do situácie obyčajného človeka z východu alebo zo stredu Slovenska, ten by vám tieto vaše argumenty oplieskal o hlavu tak, že by ste sa naozaj z toho nespamätal. A čo sa týka základných potravín, pán kolega, to sú všetky základné potraviny, ktoré si človek vie dopestovať do 30 kilometrov od miesta svojho základného bydliska a tie by mal konzumovať. To je taká neoficiálna potravinová sebestačnosť Slovenskej republiky. Ďakujem pekne.
Hlina, Alojz, poslanec NR SR (2014-12-09):
Ďakujem veľmi pekne. Pán predseda, ja chcem poprosiť, aby sme o zákone, zmene zákona o priestupkoch, tlač 1259, odložili hlasovanie na zajtra na desiatu, nakoľko prebiehajú ešte politické rokovania o tom, že by mohla byť prípadná podpora na tento návrh zákona zo strany kompetentných a tých, ktorí o tom rozhodujú a ktorí k tomu sa vyjadrujú. Tak to je procedurálny návrh. Ďakujem.
Grendel, Gábor, podpredseda NR SR (2020-11-26):
Pán poslanec Kuffa.